Арсений Тарковски
Ръкопис

Превод от руски: Светлозар Жеков, 2007

chitanka.info

На А. Ахматова

Завърших книгата си. Край. Но ето —

затворени кориците мълчат.

Там изгоря съдбата ми, додето

си сменяше обвивката духът.

Тъй блуден син оголва свойта плът,

тъй пътя прашен и солта в морето

пророци благославят и кълнат,

опълчени сами срещу небето.

Живях във времето си, в моя свят,

но друг бях аз. От хората най-млад,

тъй дълго пях със всички песента,

че пак ще съм на пиршествата дръзки

на живите — аз герб съм на честта

и речник на изконните им връзки.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.